# Temporada 1985-1986 del Club Joventut Badalona

La temporada 1985-1986 va ser la 47a temporada en actiu del Club Joventut Badalona des que va començar a competir de manera oficial. La Penya va disputar la seva 30a temporada consecutiva a la màxima categoria del bàsquet espanyol, acabant la fase regular en la tercera posició del grup i classificant-se per disputar els play-offs, en que va ser tercer, una posició per sota de l'aconseguida a la temporada anterior. L'equip va ser semifinalista de la Recopa d'Europa i finalista de la Copa del Rei i de la Lliga catalana, i va guanyar la Supercopa espanyola i la Copa Príncep d'Astúries.

## Resultats
### Recopa

En aquesta edició de la Recopa d'Europa el Joventut va arribar fins a semifinals, on va quedar eliminat davant el US Scavolini Victoria Libertas (Itàlia). Prèviament havia eliminat el Manchester United (Anglaterra) a vuitens de final, i va superar la lligueta de quarts com a primer classificat del seu grup.

### Lliga ACB

A la Lliga ACB finalitza la primera fase com a primer classificat del seu grup, i com a tercer en la lligueta de la segona fase, classificant-se per disputar els play-offs pel títol. A quarts de final va eliminar el Júver RDC Español en dos partits, però en semifinals va ser eliminat pel FC Barcelona en el tercer partit, acabant classificat en la tercera posició.

### Copa del Rei

Per segona temporada consecutiva el Joventut va arribar a la final de la Copa del Rei, i va tornar-la a perdre davant el mateix rival, el Reial Madrid CF, per 87 a 79. A semifinals, prèviament, havia tornat a eliminar el Barça.

### Copa Federació - Supercopa

El Joventut va guanyar la segona edició de la Copa Federació (Supercopa d'Espanya ACEB/FEB), disputada al pavelló poliesportiu Pisuerga (Valladolid), al guanyar el Reial Madrid CF per 104 a 91.

### Lliga catalana

La Penya va quedar primera al seu grup de semifinals de la Lliga catalana, classificant-se per disputar la final al Pavelló Josep Mora de Mataró. Va perdre la final davant el FC Barcelona per 91 a 90.

## Plantilla

La plantilla del Joventut aquesta temporada va ser la següent:
| Club Joventut Badalona: plantilla 1985-86 Jugador Pos. A. Antón Soler Pivot 2.05 Miguel Ángel Abarca Aler 1.94 Josep Maria Margall Aler 1.98 Andrés Jiménez Aler 2.05 Josep Antoni Montero Base 1.93 Rafa Vecina Pivot 2.05 Rafa Jofresa Base 1.83 Jordi Villacampa Aler 1.96 Paco Jiménez Aler 1.98 Greg Stewart Pivot 2.04 Sergi López Base 1.81 Art Housey Pivot 2.07 En fons verd, noves incorporacions de la temporada. | Club Joventut Badalona: staff 1985-86 Nom Funció Miquel Nolis Entrenador Alfred Julbe Assistent |

### Baixes

Baixes a l'inici de temporada :
| Jugador | Pos. |
| Francisco Javier Herrera | Escorta |
| Gerald Kazanowsky | Pivot |
| Eric Bartolomé | Aler |
| Mike Schultz | Pivot |

## Referències

* ↑ «Cup Winners' Cup 1985-86» (en castellà). Linguasport. [Consulta: 28 abril 2018].
* ↑ «Liga ACB 1985-86» (en castellà). Linguasport. [Consulta: 29 abril 2018].
* ↑ «L Copa del Rey 1986» (en castellà). Linguasport. [Consulta: 26 abril 2018].
* ↑ «II Copa Federación / Supercopa 1985» (en castellà). Linguasport. [Consulta: 27 abril 2018].
* ↑ «1985 Lliga Catalana de Bàsquet» (en anglès). Popflock. Arxivat de l'original el 29 d’abril 2018. [Consulta: 28 abril 2018].
* ↑ «Memoria de plantillas: Ron Negrita Joventut 1985-86» (en castellà). ACB.com. Arxivat de l'original el 1 de maig 2018. [Consulta: 30 abril 2018].